टंला,अक्टबर  24  : भारत - भुटान सिमायाव थानाय उदालगुरिआव हाग्रानि मैदेर आरो सुबुंनि गेजेराव जानाय दावहाया दासिमबो जागासिनो दं आरो थैनि बानाया बोहैगासिनो दं ।बेबादिनो समबारनि फुंआव दिमाकुची पुलिस थानानि बेन्दोंआव थानाय बादलापार साहा बागानाव जेब्ला साहा आबाद मावगिरिआ साहा बिलाइ खागासिनो दंमोन अब्ला हाग्रानि मैदेर फालोआ फैनानै  40  बोसोरनि बिराजमनि बारा बिथांखौ जायगायावनो जिउ फोजोबो आरो बिथांनि लोगो  34  बोसोर बैसोनि बान्डाइन बाराखौ गोब्राब जखम खालामना गालाङो ।